Mi tekkfa afsar tsenɣel aman-nni s ways in tessared tesggem taqndurt-is tekcem ɣer wexxam, tekkmel di reggmat d wurfan daxel n leɣar-is almi d uɣal yemma. Yemma ur tewhim ara mi iyi-d-wala qqim-aɣ ɣef ukkersi di tlemmast n lḥara, ur yid-aɛqqil ara. Imir mi d-bbed-aɣ akken ad tessuden-aɣ tuɣal ciṭ ɣer deffir, almi d imir mi tid-zmeḍeɣ ɣur-i sleǧaḥ-d, ɣer tazwara teǧǧa ifasen-is deg ubeḥru tuɣal ciṭ ciṭ tettɣumu-yi.